b'\n_START_ARTICLE_\nMotorhistorisk Klubb Drammen\n_START_SECTION_\nKlubbens senter\n_START_PARAGRAPH_\nSiden 2007 har klubben hatt et senter p\xc3\xa5 Burud i \xc3\x98vre Eiker kommune. Senteret er en samarbeidsavtale med kommunen, som er eier, frem til 20. april 2019. Omr\xc3\xa5det er p\xc3\xa5 11 m\xc3\xa5l, har 3 store garasjebygg, verkstedbygg m/spiserom og 2 kontorbygg. I tillegg har klubben oppf\xc3\xb8rt egne bygninger. Blant annet en kiosk, en gammel, r\xc3\xb8d telefonkiosk, og en bensinstasjon i gammel stil. Sistnevnte riktignok uten drivstoff i pumpene.\n_START_SECTION_\nKj\xc3\xb8ret\xc3\xb8y\n_START_PARAGRAPH_\nKlubben har flere kj\xc3\xb8ret\xc3\xb8y, s\xc3\xa6rlig utrykningskj\xc3\xb8ret\xc3\xb8y. Eldst er den gamle brannbilen til Drammen, en Dennis fra 1922, som er i kj\xc3\xb8rbar stand. Kj\xc3\xb8ret\xc3\xb8yene restaureres og vedlikeholdes av klubbens medlemmer p\xc3\xa5 dugnad.\n_START_SECTION_\nMuseum\n_START_PARAGRAPH_\nP\xc3\xa5 senteret har klubben et museum, med motorhistorisk dokumentasjon.\n_START_SECTION_\nLedelse og aktiviteter\n_START_PARAGRAPH_\nKlubben ledes av Jan Roger Sand Olsen, som er formann. Videre har klubben to komiteer for henholdsvis bilansvarlige og teknisk kontroll._NEWLINE_M\xc3\xa5nedlig har klubben medlemsm\xc3\xb8te, og ukentlig treff p\xc3\xa5 senteret p\xc3\xa5 Burud.\n_START_SECTION_\nUngdomsgruppe\n_START_PARAGRAPH_\nKlubben har egen ungdomsgruppe for personer under 30 \xc3\xa5r.'